এখনও অবিবাহিত ভারতীয় এই ৫ মহিলা ক্রিকেটার! দেখুন তালিকা…

ওয়েব ডেস্ক : সম্প্রতি গোটা ভারতকে গর্বিত করেছেন ভারতীয় মেয়েরা। আইসিসি মহিলা বিশ্বকাপে দক্ষিণ আফ্রিকাকে হারিয়ে জয় ছিনিয়ে নিয়েছে ‘উমেন্স ইন ব্লু’। তা নিয়ে এখনও উন্মাদনা রয়েছে দেশবাসীর মধ্যে। সব জায়গায় ভারতীয় মহিলা ক্রিকেটারদের (Indian Women Cricketers) জয়জয়কার করতে শোনা গিয়েছে সাধারণ মানুষকে। তবে শুধুমাত্র খেলা নয়, ব্যক্তিগত জীবন নিয়ে চর্চায় থাকেন অনেক ভারতীয় মহিলা ক্রিকেটার। বর্তমান ক্রিকেটারের পাশাপাশি এমন কিংবদন্তী খেলোয়াড়ও রয়েছেন, যাঁরা ক্রিকেটকেই বেশি অগ্রাধিকার দিয়েছেন। কিন্তু এখনও বিয়ে (Marriage) করেননি।

আসুন জেনে নেওয়া যাক এমন কিছু ভারতীয় মহিলা ক্রিকেটারের নাম, যাঁরা তাঁদের সম্পূর্ণ জীবন উৎসর্গ করেছেন ক্রিকেটকে…

প্রথমে বলা যাক ভারতীয় দলের প্রাক্তন অধিনায়ক মিতালী রাজের (Mithali Raj) কথা। তাঁকে ভারতীয় মহিলা ক্রিকেটের ‘শচীন তেন্ডুলকর’ বলা হয়। আন্তর্জাতির ক্রিকেটে তাঁর রয়েছে সবথেকে বেশি রান। তবে ৪২ বছর বয়সী ভারতীয় এই তারকা বিয়ে করেননি। তিনি এক সাক্ষাৎকারে জানিয়েছেন, বিবাহিত জীবন তিনি দেখেছেন, সেই কারণে বিয়ে করার কোনও ইচ্ছে নেয়। তাঁর পুরো মনযোগ ছিল দেশের হয়ে খেলার দিকেই।

এর পর বলা যাক অঞ্জুম চোপড়ার (Anjum Chopra) বিষয়ে। তিনি ভারতীয় দলের প্রাক্তন অধিনায়ক। ৪৮ বছর বয়সী অন্যতম সফল এই ক্রিকেটার এখনও অবিবাহিত। তিনি তাঁর ব্যাক্তিগত জীবন নিয়ে তেমন কোনও কথা বলেননি। তবে ক্রিকেটের প্রতি আবেগ ও নিষ্ঠার কারণে তিনি খেলার জন্যই নিজের জীবন উৎসর্গ করেছেন বলে মনে করা হয়। বর্তমানে ধারাভাষ্যকার হিসেবে তাঁকে দেখা যায়।

আরও খবর :  ম্যাচ গড়াপেটার অভিযোগে গ্রেফতার খিদিরপুর ক্লাব কর্তা ঘনিষ্ঠ!

এবার বলা যাক ঝুলন গোস্বামীর (Jhulan Goswami) কথা। তিনি হলেন মহিলা ক্রিকেটের ইতিহাসে অন্যতম দ্রুত বোলার। ৪২ বছর বয়সী নিজের ক্রিকেট কেরিয়ারে একাধিক রেকর্ড গড়েছেন। তবে তিনি এখনও বিয়ে করেননি। ক্রিকেটকেই নিজের জীবন হিসেবে বেছে নিয়েছেন তিনি।

এর পরেই বলা যাক ভারতের প্রাক্তন স্পিন বোলার এবং বর্তমানে মহিলা নির্বাচন কমিটির প্রধান নীতু ডেভিডের (Neetu David) নাম। ৪৮ বছর বয়সী ভারতীয় তারকাকে হল এফ ফেমে অন্তর্ভুক্ত করেছে আইসিসি। তিনিও বিবাহ জীবনে আবদ্ধ হননি। ক্রিকেটকেই সমর্পন করেছেন নিজের জীবন।

শেষে বলা যাক ভারতীয় দলের বর্তমান অধিনায়ক হরমনপ্রীত কৌর (Harmanpreet Kaur)-এর কথা। ৩৬ বছর বয়সী হরমনপ্রীতও এখনও পর্যন্ত বিয়ে করেননি। তিনি একাধিকবার বলেছেন, তাঁর সম্পূর্ণ মনোযোগ রয়ছে পারফরম্যান্স ও খেলার দিকে। ফলে বিয়ে এখন তাঁর অগ্রাধিকারের মধ্যে পড়ছে না।

দেখুন অন্য খবর :

The post এখনও অবিবাহিত ভারতীয় এই ৫ মহিলা ক্রিকেটার! দেখুন তালিকা… first appeared on KolkataTV.